**VÝZVA NA PREDKLADANIE PONÚK**

(ďalej len „Výzva“), zverejnená v rámci programu s názvom „Podpora rozvoja športu na rok 2019“ v rámci podprogramu **Údržba ihrísk a štadiónov a inej športovej infraštruktúry**, na realizáciu stavebných prác.

1. **Názov zákazky :**

|  |  |
| --- | --- |
| Podprogram č. 3 | **Údržba ihrísk a štadiónov a inej športovej infraštruktúry** |
| Názov projektu | oprava priestorov športovej haly |
| Číslo projektu | PRS-703/2019/3 |
| Účelové určenie | Oprava priestorov športovej haly |

1. **Identifikácia verejného obstarávateľa**

**Obchodné meno JUDO-CLUB ZTS Martin**

Sídlo: Československej armády 1698/10, 036 01 Martin

v mene ktorého koná: Zdenko Kozák, predseda

IČO: 14222230

Bankové spojenie: 0900 Slovenská sporiteľňa, a.s.

Číslo účtu v tvare IBAN: SK67 0900 0000 0000 6133 0054

Kontaktná osoba: Karin Haviarová

Telefonický kontakt:

e-mail: sprava.ekonom@gmail.com

1. **Dostupnosť súťažných podkladov**

2. Kompletné súťažné dokumenty sú dostupné priamo a úplne bez obmedzení či poplatkov na internetovej adrese (URL):

*[https://judomartin.sk](https://judomartin.sk/)*

1. **Stručný opis a minimálne technické špecifikácie zákazky**

Predmetom zákazky je oprava a rekonštrukcia hygienických zariadení pre osobnú hygienu (šatne a sprchy) v zariadení pre šport - Športovej hale Martin, na adrese Ulica ČSA-Športová hala 10, 036 01 Martin, a to vo forme klampiarskych prác, spočívajúcich v demontáži existujúcej technicky nevyhovujúcej strechy, a jej nahradenia novou strechou, vrátane prác súvisiacich s inštaláciou nových strešných podporných konštrukcií, novej strešnej krytiny a montáže odkvapových konštrukcií.

Podrobné vymedzenie predmetu zákazky je bližšie špecifikované v Prílohe č.3 Výzvy Návrh zmluvy o dielo, v Prílohe č.4 Výzvy Neocenený výkaz výmer, v Prílohe č. 6 Výzvy Pôdorys strechy Športovej haly.

Verejný obstarávateľ bude za ekvivalent použitých materiálov považovať materiály, ktoré v navrhovaných technických vlastnostiach budú spĺňať minimálne technické vlastnosti zadané vo výkaze výmer.

V prípade, že uchádzač použije ekvivalenty musí odbornými dokladmi preukázať, že ním navrhované materiály zodpovedajú požadovaným technickým vlastnostiam.

1. **Miesto realizácie predmetu zákazky**

Miestom dodania predmetu zákazky je sídlo verejného obstarávateľa: Ulica ČSA-Športová hala 10, 036 01 Martin

Zákazka bude realizovaná na Stavbe so súpisným číslom 1698, druh stavby 19 – budova pre šport a na rekreačné účely, popis stavby – 2. časť – Šport. hala, umiestnenie stavby – stavba postavená na zemskom povrchu, evidovaná v KN na liste vlastníctva č. 3665, v okrese Martin, obec Martin, katastrálne územie Martin nachádzajúca sa na pozemku parc. č. 3544/16 vo výmere 529 m2 v okrese Martin, obec Martin, katastrálne územie Martin, evidovaný v KN, register C, na liste vlastníctva č. 5910, druh pozemku zastavaná plocha a nádvorie, pričom stavba je vo výlučnom vlastníctve prijímateľa, kým pozemok je predmetom zmluvy o bezplatnom užívaní pozemku zo dňa 1.1.2002.

1. **Typ zmluvy a zmluvné podmienky**

S úspešným uchádzačom bude uzatvorená Zmluva o dielo. Záväzný návrh zmluvy o dielo je prílohou č. 3 tejto Výzvy. Uchádzač predložením ponuky vyjadruje súhlas so zmluvnými podmienkami, ktoré verejný obstarávateľ uviedol v prílohe č. 3 tejto Výzvy. Verejný obstarávateľ považuje zmluvné podmienky uvedené v prílohe č. 3 tejto Výzvy za nemenné s výnimkou zmien vo formálnych náležitostiach zmluvy a takých zmien, ktoré by pozíciu verejného obstarávateľa (objednávateľa) oproti úspešnému uchádzačovi (zhotoviteľovi) zvýhodňovali (išli by neprospech úspešného uchádzača).

1. **Predpokladaná hodnota zákazky**

Predpokladaná hodnota zákazky bola stanovená na 13.000 € bez DPH.

1. **Lehota na uskutočnenie realizácie predmetu zákazky**

Predmet zákazky sa bude realizovať do 60 dní odo dňa písomného prevzatia staveniska v zmysle Zmluvy o dielo, ktorá je Prílohou č. 3 tejto Výzvy.

1. **Obhliadka predmetu zákazky**

V prípade záujmu, verejný obstarávateľ umožňuje vykonanie obhliadky, termín obhliadky bude záujemcovi určený individuálne, na základe ním doručenej žiadosti Žiadosť o vykonanie obhliadky musí byť doručená najneskôr do uplynutia lehoty na predkladanie ponúk. Na žiadosti doručené po uvedenej lehote sa nebude prihliadať. Verejný obstarávateľ určí každému záujemcovi termín obhliadky a bezodkladne od doručenia žiadosti o obhliadku odošle záujemcovi oznámenie, v ktorom uvedie minimálne miesto, dátum a čas konania obhliadky. Počas obhliadky nebudú záujemcom poskytované iné informácie ako tie, ktoré sú uvedené v súťažných podkladoch a ich prílohách a ďalších dokumentoch potrebných na vypracovanie ponuky už poskytnutých verejným obstarávateľom. Na základe obhliadky môže záujemca požiadať verejného obstarávateľa o vysvetlenie, v takomto prípade postupuje podľa tejto Výzvy.

1. **Podmienky účasti:**

Uchádzačom navrhovaná celková cena za dodanie požadovaného predmetu zákazky, uvedená v ponuke uchádzača, bude vyjadrená v EUR s presnosťou na dve desatinné miesta v tejto štruktúre:

* celková cena za predmet zákazky v EUR bez DPH,
* DPH v EUR,
* celková cena za predmet zákazky v EUR s DPH.

Ponuka, pre účely zadávania tejto zákazky, je prejav slobodnej vôle uchádzača, že chce za úhradu

poskytnúť verejnému obstarávateľovi určené plnenie pri dodržaní podmienok stanovených verejným obstarávateľom bez určovania svojich osobitných podmienok.

Ponuku môžu predkladať všetky hospodárske subjekty. Uchádzač musí spĺňať podmienku účasti týkajúcu sa osobného postavenia podľa § 32 ods. 1 písm. e) ZVO – t.j. uchádzač je oprávnený uskutočňovať stavebné práce, zodpovedajúce predmetu zákazky.

Uchádzač musí spĺňať podmienku účasti týkajúcu sa technickej alebo odbornej spôsobilosti. Vo forme predloženia zoznamu stavebných prác uskutočnených za predchádzajúcich päť rokov od vyhlásenia verejného obstarávania s uvedením cien, miest a lehôt uskutočnenia stavebných prác, t. j. 5 rokov spätne od uverejnenia Výzvy, minimálne v hodnote uvedenej v EUR bez DPH dosahujúcej predpokladanú hodnotu zákazky. Zoznam stavebných prác musí byť doplnený potvrdením o uspokojivom vykonaní stavebných prác a zhodnotení uskutočnených stavebných prác podľa obchodných podmienok.

Za stavebné práce rovnakého alebo podobného charakteru sa považuje rekonštrukcia hygienických zariadení v rozsahu analogickom rozsahu zákazky.

Verejný obstarávateľ umožňuje uchádzačom na preukázanie splnenia podmienok účasti podľa bod využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač alebo záujemca verejnému obstarávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje záujemca alebo uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia podľa § 32 ZVO; oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky, na ktorú boli kapacity záujemcovi alebo uchádzačovi poskytnuté. Verejný obstarávateľ požaduje, aby uchádzač a iná osoba, ktorej kapacity majú byť použité na preukázanie technickej spôsobilosti alebo odbornej spôsobilosti zodpovedali zaplnenie zmluvy spoločne. Preto takáto iná osoba je účastníkom zmluvy uzavretej s úspešným uchádzačom na základe tohto verejného obstarávania a iná osoba je povinná podpísať zmluvu v rovnakej lehote ako úspešný uchádzač. Ustanovuje sa, že zmluva so zhotoviteľom (úspešným uchádzačom) je riadne uzavretá iba vtedy, ak ju uzavrú všetky zmluvné strany, vrátane osôb spoločne s úspešným uchádzačom zodpovedným za plnenie zmluvy.

1. **Obsah ponuky**

Ponuka musí obsahovať:

1. krycí list ponuky - uchádzača, (Príloha č. 1 Výzvy) v ktorom musí byť uvedené meno a priezvisko kontaktnej osoby, telefónny kontakt a emailová adresa, prostredníctvom ktorej bude môcť verejný obstarávateľ s uchádzačom komunikovať, obchodné meno uchádzača a označenie súťaže, Tento dokument musí byť podpísaný štatutárnym zástupcom alebo osobou oprávnenou konať za uchádzača,
2. dokumenty, ktorými uchádzač alebo skupina uchádzačov preukazuje splnenie podmienok účasti týkajúcich sa osobného postavenia a technickej alebo odbornej spôsobilosti podľa tejto Výzvy,
3. návrh uchádzača na plnenie kritéria (cenová ponuka), (Príloha č. 2Výzvy) vo formáte .pdf. Tento dokument musí byť podpísaný štatutárnym zástupcom alebo osobou oprávnenou konať za uchádzača,
4. ocenený výkaz výmer (Príloha č. 4 Výzvy) vo formáte .pdf a .xls, korešpondujúci s návrhom uchádzača na plnenie kritéria,
5. predbežný časový a vecný Harmonogram realizácie prác v podrobnosti na kalendárne dni.
6. **Lehota na predkladanie ponúk**

Ponuky musia byť doručené osobne na adresu sídla verejného obstarávateľa, alebo e-mailom na kontaktnú adresu, uvedenú v časti 2. tejto Výzvy do 20.12.2019 do 10:00:00 hodiny.

Ponuka uchádzača predložená po uplynutí lehoty na predkladanie nebude zaradená do vyhodnocovania. Z uvedeného dôvodu verejný obstarávateľ odporúča, aby záujemcovia nečakali s predložením ponuky na posledné okamihy pred uplynutím lehoty na predkladanie ponúk a aby svoju ponuku predložili s dostatočným časovým predstihom.

1. **Doplnenie, zmena a odvolanie ponuky**

Uchádzač môže predloženú ponuku doplniť, zmeniť alebo odvolať do uplynutia lehoty na

predkladanie ponúk. Doplnenie alebo zmenu ponuky je možné vykonať obdobne ako pri podaní prvotnej ponuky

1. **Náklady na ponuku**

Všetky výdavky spojené s prípravou a predložením ponuky znáša uchádzač bez akéhokoľvek

finančného alebo iného nároku voči verejnému obstarávateľovi a to aj v prípade, že verejný obstarávateľ neprijme ani jednu z predložených ponúk alebo zruší postup zadávania zákazky.

1. **Variantné riešenie**

Neumožňuje sa predložiť variantné riešenie. Ak súčasťou ponuky bude aj variantné riešenie, nebude zaradené do vyhodnotenia a bude sa naň hľadieť akoby nebolo predložené.

**16. Podmienky zrušenia použitého postupu zadávania zákazky**

Verejný obstarávateľ môže zrušiť použitý postup zadávania zákazky. Verejný obstarávateľ si vyhradzuje právo zrušiť postup zadávania zákazky, ak cena za celý predmet zákazky bude vyššia ako predpokladaná hodnota zákazky.

**17. Komunikácia**

Poskytovanie vysvetlení, odovzdávanie podkladov a komunikácia („ďalej len komunikácia“) medzi verejným obstarávateľom a záujemcami/uchádzačmi sa bude uskutočňovať v štátnom (slovenskom)jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch, a to prostredníctvom kontaktnej osoby podľa časti 2. tejto Výzvy.

Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. ako náhle sa dostane zásielka do sféry jeho dispozície.

V prípade, ak ponuka uchádzača, ktorý sa umiestnil na prvom mieste nebude spĺňať požiadavky

verejného obstarávateľa, pristúpi k vyhodnoteniu ponuky uchádzača, ktorý sa umiestnil v poradí na nasledujúcom mieste.

Uchádzačom, ktorí nesplnia požiadavky na predmet zákazky zašle verejný obstarávateľ správu s názvom „Oznámenie o vylúčení“,

**18. Kritériá na vyhodnotenie ponúk a pravidlá ich uplatnenia**

Ponuky sa vyhodnocujú na základe najnižšej ceny. Pod cenou sa rozumie celková cena za predmet zákazky v EUR s DPH. Úspešným uchádzačom sa stane uchádzač, ktorý vo svojej ponuke predloží najnižšiu celkovú cenu za predmet zákazky v EUR s DPH. Poradie ostatných uchádzačov sa stanoví podľa stanoveného kritéria, t.j.na druhom mieste sa umiestni uchádzač s druhou najnižšou celkovou cenou za predmet zákazky, na treťom mieste sa umiestni uchádzač s treťou najnižšou celkovou cenou za predmet zákazky atď.

**19. Prijatie ponuky a uzavretie zmluvy**

Verejný obstarávateľ vyhodnotí prijaté ponuky do piatich pracovných dní odo dňa márneho uplynutia lehoty na ich podanie, o čom vyhotoví zápisnicu a zašle bezodkladne po vyhodnotení ponúk z hľadiska plnenia kritérií uchádzačom, ktorých ponuky sa vyhodnocovali, oznámenie o výsledku vyhodnotenia ponúk, v ktorom úspešnému uchádzačovi oznámi, že jeho ponuku prijíma a neúspešným uchádzačom oznámi, že ich ponuky neprijíma a uvedie dôvody neprijatia ich ponúk a poradie uchádzačov.

Po vyhodnotení dokladov a dokumentov zašle verejný obstarávateľ úspešnému uchádzačovi výzvu na podpis zmluvy. Úspešný uchádzač bezodkladne, najneskôr však do 5 pracovných dní odo dňa doručenia výzvy na podpis zmluvy doručí 6x podpísanú Zmluvu o dielo vrátane príloh na adresu verejného obstarávateľa uvedenú v bode 2 tejto výzvy.

Zmluva uzavretá týmto postupom verejného obstarávania nadobudne účinnosť po schválení postupu zadávania tejto zákazky poskytovateľom dotácie v programe, ktorý je definovaný v záhlaví tejto Výzvy.

Verejný obstarávateľ si vyhradzuje právo neuzavrieť zmluvu o dielo s úspešným uchádzačom, ak

nebudú verejným obstarávateľom vyčlenené finančné prostriedky na predmet zákazky. Verejný

obstarávateľ si vyhradzuje právo zrušiť použitý postup zadávania zákazky ak cenová ponuka úspešného uchádzača bude vyššia ako predpokladaná hodnota zákazky.

**20. Záverečné ustanovenia**

Verejný obstarávateľ bude pri uskutočňovaní tohto postupu zadávania zákazky postupovať v súlade so ZVO, prípadne inými všeobecne záväznými právnymi predpismi. Proti rozhodnutiu verejného obstarávateľa pri postupe zadávania zákazky podľa § 117 ZVO nie je možné v zmysle § 170 ods. 7 písm. b) ZVO podať námietky.

**21. Prílohy**

Príloha č. 1 Výzvy Krycí list ponuky

Príloha č. 2 Výzvy Návrh uchádzača na plnenie kritéria

Príloha č. 3 Výzvy Návrh zmluvy o dielo

Príloha č. 4 Výzvy Neocenený výkaz výmer

Príloha č. 5 Výzvy Čestné vyhlásenie §32 ods. 1 písm. f)

Príloha č. 6 Výzvy Pôdorys Športovej haly- šatne športovej haly